Achtung Baby

Achtung Baby — ირლანდიური როკ-ჯგუფ U2-ს სტუდიური ალბომი, რომელიც გამოვიდა 1991 წელს. ეს ალბომი გამოიცა 2 წლის შემდეგ, რაც ბონომ გამოაცხადა, რომ ჯგუფი იშლება. ეს განცხადება მოჰყვა ალბომზე Rattle and Hum რეაქციას.

ამ ალბომზე ჯგუფის ჟღერადობა რადიკალურად შეიცვალა, გამოყენებული იქნა ელექტრონული მუსიკის ელემენტები (რითმებში) და გიტარის ეფექტები. ტექსტებიც შეიცვალა - უფრო პირადული გახდა. ამან საკმაოდ დიდი გავლენა იქონია ელექტრონულ მუსიკაზე, ახალი ჯგუფების შემოქმედებაზე (მაგ: My Bloody Valentine) და სხვა ფაქტორებზე თანამედროვე მუსიკაში. ალბომი ნაკლებად ეფუძნება ტრადიციულ როკ-მუსიკას და ითავსებს თანამედროვე ჟანრებსაც, რამაც იგი 90-იანი წლების ერთ-ერთ საუკეთესო დისკად აქცია.

 ისტორია 

Achtung Baby იყო ჯგუფისათვის სხვა მიმართულებით მოძრაობის აღსანიშნავი. ბონოს თქმით, ოთხი ადამიანი The Joshua Tree-ს ამ ალბომით სხვა განხრას ანიჭებდა. აქ გამოყენებული იქნა ელექტრონული მუსიკა, რაც 90იანების დასაწყისში საკმაოდ უცხო ხილი იყო - თუკი საუბარი იყო U2-ს ტიპის ჯგუფზე.

ალბომის ახალმა ჟღერადობამ თავად ჯგუფშიც კონფლიქტები წარმოშვა. ბერლინში, დისკის ჩაწერისას, ლარი მალენი და ადამ კლეიტონი თვლიდნენ, რომ კოლექტივი უნდა გაჰყვეს ტრადიციულ ჟღერადობას. ამის გამო ჯგუფი კვლავ დაშლის პირას დადგა, მაგრამ გიტარისტ ეჯის დახმარებით პრობლემა გადაწყდა. მან იპოვა ორიგინალური ვოკალური ჰარმონიები და გიტარის ახალი ჟღერადობა, რამაც სტუდიური სესიები აღადგინა და ჯგუფი დაბრუნდა დუბლინში, ალბომის დასასრულებლად.

Achtung Baby მუსიკალურად უფრო ბნელი იყო, ვიდრე წინა დისკები, თუნდაც სიმღერების The Fly, Acrobat და Love Is Blindness გამო. ჯგუფის 80-იანი წლების მიდგომა ამოტივტივდა ახალ დისკზე შეცვლილი სახით. სიმღერა One იქცა მათ ნამდვილ ჰიმნად, რომლის შესრულებისას მათთან ერთად კონცერტებზე მსმენელებიც განსაკუთრებული ენთუზიაზმით მღერიან.

Achtung Baby-სთან ერთად გაიზარდა ჯგუფის მოყვარულთა ტალღაც. ახალი მსმენელები უფრო ინტერესდებოდნენ მსუბუქი სიმღერებით, როგორიც იყო Mysterious Ways.

ალბომის გამოსვლის შემდეგ, შედგა ჯგუფის საკონცერტო ტურნე, რომლის კულმინაციაც იყო ეპოქალური კონცერტი სიდნეი-ში.

ალბომის აშშ გრამფირფიტის გამოცემაზე ბასისტი ადამ კლეიტონი გამოსახული იყო შიშვლად. აშშ კომპაქტ დისკსა და კასეტაზე მისი ინტიმური ადგილები დაფარული იყო სიმბოლოთი X.

ალბომის სახელწოდება გერმანულად ნიშნავს ყურადღებით, საყვარელო!. ამ ფრაზას ხშირად იმეორებდა ჯგუფის ხმის ინჟინერი, ხოლო ფრაზა აღებულია ფილმიდან პროდიუსერები

სიმღერების სია

 Achtung Baby: The Videos 

1992 წელს გამოიცა ვიდეო-კომპილაცია Achtung Baby: The Videos, The Cameos, and a Whole Lot of Interference from Zoo TV, რომელშიც შეტანილი იქნა ალბომის სიმღერების მუსიკალური ვიდეოები. ჩანაწერის ხანგრძლივობაა 62 წუთი, პროდიუსერია ნედ ო’ჰენლონი. ვიდეო გამოიცა კომპანიების Island/Polygram მიერ.

გარდა ცნობილი მუსიკალური ვიდეოებისა, ჩანაწერი შეიცავს დოკუმენტურ ვიდეორგოლებს, დაკავშირებულს საკონცერტო ტურთან Zoo TV Tour. კანადაში ვიდეოს ოქროს სტატუსი მიენიჭა.

სერტიფიცირებები

შენიშვნები

 რესურსები ინტერნეტში 
Achtung Baby   Acclaimed Music-ზე

Achtung Baby U2.com-ზე

 სქოლიო 

კატეგორია:U2-ს ალბომები
კატეგორია:U2-ს ვიდეო ალბომები
კატეგორია:1991 წლის ალბომები
კატეგორია:1991 წლის ვიდეო ალბომები
კატეგორია:Island Records-ის ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები ბრაიან ინოს პროდიუსერობით